
[](http://hr.wikipedia.org/wiki/Datoteka:Zagreba%C4%8Dka_%C5%BEupanija_(grb).gif)

VODOOPSKRBA I ODVODNJA ZAGREBAČKE ŽUPANIJE d.o.o.

Ulica grada Vukovara 72/V, Ured: Prilaz baruna Filipovića 15a, 10 000 Zagreb

**REGIONALNI VODOOPSKRBNI SUSTAV**

**ZAGREBAČKE ŽUPANIJE – ZAGREB ISTOK**

**S A Ž E T A K**

Zagreb, svibanj 2016. godine

# 1. OPĆENITO O PROJEKTU

|  |
| --- |
| **NAZIV PROJEKTA: REGIONALNI VODOOPSKRBNI SUSTAV ZAGREBAČKE ŽUPANIJE – ZAGREB ISTOK** |
| **KONAČNI KORISNIK: VODOOPSKRBA I ODVODNJA ZAGREBAČKE ŽUPANIJE d.o.o.** |
| Sjedište: Ulica grada Vukovara 72/V, Ured: Prilaz baruna Filipovića 15a, 10 000 Zagreb |
|  |
| **INVESTICIJSKA VRIJEDNOST PROJEKTA: 658.369.661 HRK bez PDV-a** |
|  |

# 2. OBUHVAT PROJEKTA I POSTOJEĆE STANJE

Projekt „Regionalni vodoopskrbni sustav Zagrebačke županije – Zagreb istok obrađuje problematiku vodoopskrbe istočnih dijelova Zagrebačke županije i obuhvaća slijedeće administrativne jedinice:

* GRADOVI: Dugo Selo, Ivanić-Grad, Sveti Ivan Zelina i Vrbovec
* OPĆINE: Brckovljani, Rugvica, Kloštar Ivanić, Križ, Bedenica, Dubrava, Farkaševac, Gradec, Preseka i Rakovec.

Na području istočnih dijelova Zagrebačke županije sustav vodoopskrbe je organiziran kroz četiri postojeća vodoopskrbna sustava kako slijedi:

* **Vodoopskrbni sustav „Dugo Selo“** – obuhvaća područje Grada Dugo Selo i općina: Brckovljani i Rugvica; u okviru ovog sustava djeluju dva javna isporučitelja vodnih usluga i to: Dukom d.o.o. za vodoopskrbu i odvodnju i Komunalac Brckovljani d.o.o.

- sustav se temelji na dobavi vode iz vodocrpilišta „Petruševec“ koje se koristi i za potrebe opskrbe vodom istočnih dijelova Grada Zagreba. Uvođenje vode u sustav „Dugo Selo“ obavlja se uz priključenje na magistralni cjevovod „Sesvetski Kraljevec-Božjakovina“ na nekoliko mjesta gdje su interpolirani vodomjeri.

Pokrivenost uslugama vodoopskrbe je 98%, a priključenost 89%.

* **Vodoopskrbni sustav „Ivanić-Grad“** – obuhvaća područje Grada Ivanić-Grad i općina: Kloštar Ivanić i Križ; u okviru ovog sustava djeluju dva javna isporučitelja vodnih usluga i to: Vodoopskrba i odvodnja Ivanić-Grad d.o.o. i Odvodnja Ivanić-Grad d.o.o.

- sustav se temelji na zahvatu podzemnih voda na vodocrpilištu „Prerovec“, a početkom 2016.g. završena je izgradnja magistralnog vodoopskrbnog cjevovoda Sesvetski Kraljevec-Ivanić Grad i precrpne stanice Ivanić Grad. Investitor radova bila je Vodoopskrba i odvodnja Zagrebačke županije d.o.o., a sukladno Ugovoru o isporuci pitke vode sklopljenom između Vodoopskrbe i odvodnje Zagrebačke županije d.o.o. i Vodoopskrbe i odvodnje d.o.o. Zagreb definirani su uvjeti i način isporuke pitke vode iz vodoopskrbnog sustava Grada Zagreba za potrebe Grada Ivanić-Grada i pripadajućih općina do izgradnje i puštanja u rad vodocrpilišta Kosnica.

Pokrivenost uslugama vodoopskrbe je 99%, a priključenost 70%.

* **Vodoopskrbni sustav „Sveti Ivan Zelina“** – obuhvaća područje Grada Sveti Ivan Zelina i Općine Bedenica – u okviru ovog sustava djeluje jedan isporučitelj vodnih usluga – Vodovod Zelina d.o.o.

- sustav se temelji na kaptažama izvora i otvorenom zahvatu vodotoka Reka. Kod pojave prekomjerne mutnoće vode na vodozahvatu „Reka“ kao i kod dužeg sušnog razdoblja koristi se voda iz regionalnog vodovoda „Varaždin“. Vodoopskrba za naselja Laktec i Banja Selo rješava se iz vodoopskrbnog sustava Grada Zagreba.

Pokrivenost uslugama vodoopskrbe je 86%, a priključenost 65%.

* **Vodoopskrbni sustav „Vrbovec“** – obuhvaća područje Grada Vrbovca i općina: Dubrava, Farkaševac, Gradec, Preseka i Rakovec – u okviru ovog sustav djeluje jedan isporučitelj vodnih usluga – Vodoopskrba i odvodnja Vrbovec d.o.o.

- sustav koristi vodi iz vodocrpilišta „Petruševec“ i pripadni magistralni cjevovod „Sesvetski Kraljevec-Božjakovina“, odnosno nastavno izgrađeni cjevovod „Božjakovina-PS Lonja-VT Vrbovec“, putem kojeg se osigurava dobava potrebnih količina vode na taj prostor. Za potrebe podmirenja potreba užeg središta Grada Vrbovca koristi se i vodocrpilište „Blanje“.

Pokrivenost uslugama vodoopskrbe je 47%, a priključenost 29%.

Problemi koji se javljaju na projektnom području mogu se svesti na slijedeće kategorije:

* nedovoljne količine pitke vode na projektnom području,
* neodgovarajuća kvalitete pitke vode,
* veliki gubici vode,
* niska razina pokrivenosti i priključenosti,
* veliki broj javnih isporučitelja koji obavljaju djelatnost javne vodoopskrbe i javne odvodnje na projektnom području (6).

U travnju 2011. godine potpisan je *Sporazum o međusobnom sudjelovanju na projektu regionalnog vodoopskrbnog sustava Zagrebačke županije – Zagreb istok*. Sporazum su potpisale Vodoopskrba i odvodnja Zagrebačke županije d.o.o. i četiri komunalne tvrtke koje su tada obavljale djelatnost javne vodoopskrbe i javne odvodnje na projektnom području (Dukom d.o.o., Ivakop d.o.o., Zelinske komunalije d.o.o. i Komunalac Vrbovec d.o.o.). Predmet Sporazuma je sudjelovanje svih potpisnika u svim fazama pripreme Projekta regionalnog vodoopskrbnog sustava Zagrebačke županije – Zagreb istok u svrhu dobivanja financijskih sredstava za realizaciju projekta iz EU fondova. Kao nositelj pripreme Projekta određena je Vodoopskrba i odvodnja Zagrebačke županije d.o.o.

U svibnju 2014. godine potpisano je *Pismo namjere o suradnji na provedbi projekta „Regionalni vodoopskrbni sustav Zagrebačke županije – Zagreb istok“.* Pismo namjere potpisali su: Zagrebačka županija, gradovi: Dugo Selo, Ivanić-Grad, Sveti Ivan Zelina i Vrbovec i općine: Brckovljani, Rugvica, Kloštar Ivanić, Križ, Bedenica, Dubrava, Farkaševac, Gradec, Preseka i Rakovec. Pismom namjere svi navedeni potpisnici su iskazali spremnost na partnersko sudjelovanje u Projektu, a za koordinatora provedbe Projekta određena je Vodoopskrba i odvodnja Zagrebačke županije d.o.o..

U rujnu 2015. godine potpisan je Sporazum o zajedničkom korištenju dijelova vodoopskrbnog sustava za potrebe vodoopskrbe istočnog dijela Grada Zagreba i Zagrebačke županije između Vodoopskrbe i odvodnje Zagrebačke županije d.o.o. i Vodoopskrbe i odvodnje d.o.o. Zagreb. Predmet sporazuma je zajedničko korištenje i održavanje vodoopskrbnih objekata u zajedničkom korištenju – magistralnog vodoopskrbnog cjevovoda Kosnica-Cerje, II. i III. etapa i vodospremnika „Cerje“ jer su navedeni objekti i projektirani za rješavanje pitanja vodoopskrbe istočnih dijelova Grada Zagreba i Zagrebačke županije.

# 3. CILJEVI PROJEKTA

Opći ciljevi koji će se postići projektom proizlaze iz strateških dokumenata i EU direktiva.

**Direktiva o vodi za piće 1998/83/EZ** – ovom Direktivom definira se standard kakvoće vode namijenjene za ljudsku potrošnju. Države članice Europske unije moraju se uskladiti sa zahtjevima i ciljevima Direktive.

Temelji ciljevi Direktive su:

* zaštita ljudskog zdravlja,
* piti/koristiti vodu tijekom čitavog života bez opasnosti od štetnih učinaka na zdravlje,
* osigurati da u vodi za piće nema mikroogranizama, parazita i tvari opasnih za ljudsko zdravlje.

Osnovni cilj ovog Projekta je **usklađivanje područja s više od 50 osoba ili s potrošnjom vode većom od 10 m³/dan, te područja s komercijalnom ili javnom vodoopskrbom s manje od 50 osoba ili potrošnjom manjom od 10 m³/dan, sa zahtjevima Direktive o vodi za piće.**

**Operativni program „Konkuretnost i kohezija“ 2014.-2020.** – Republika Hrvatska je navedeni program donijela u suradnji s Europskom komisijom krajem 2014. godine. Cilj programa je investiranje u prioritetne sektore u području zaštite okoliša (očuvanje kvalitete pitke vode, pročišćavanje otpadnih voda i postupanje s otpadom).

Projekt „Regionalni vodoopskrbni sustav Zagrebačke županije – Zagreb istok“ je uključen u tematski cilj broj 06 – „Očuvanje i zaštita okoliša i promocija učinkovitosti resursa – investicijski prioritet br. 6ii „Ulaganje u sektor vodnoga gospodarstva“, odnosno u specifični cilj 6ii1 **„Poboljšanje javnog vodoopskrbnog sustava u svrhu osiguranja kvalitete i sigurnosti opskrbe pitkom vodom“** čiji je glavni rezultat osiguravanje dovoljnih količina kvalitetne pitke vode i povećanje stope priključenosti stanovništva na sustave javne vodoopskrbe.

Specifični cilj 6ii1 trebao bi proizvesti slijedeće rezultate:

* osigurati dovoljne količine kvalitetne pitke vode na projektnom području,
* povećati stope priključenosti stanovništva na sustav javne vodoopskrbe,
* povećati učinkovitost sustava javne vodoopskrbe kroz smanjenje gubitaka u sustavu.

Gore navedeni rezultati planiraju se ostvariti kroz slijedeće aktivnosti i mjere:

* uspostavom jedinstvenog regionalnog sustava javne vodoopskrbe s jednim javnim isporučiteljem vodnih usluga na čitavom području (Vodoopskrba i odvodnja Zagrebačke županije d.o.o.)
* izgradnjom budućeg vodocrpilišta Kosnica, izgradnjom oko 315 km nove vodoopskrbne mreže i rekonstrukcijom oko 110 km postojeće vodoopskrbne mreže; povećanjem povezanosti vodoopskrbne mreže; smanjenjem gubitaka; otkrivanjem i eliminiranjem istjecanja; jačanjem pouzdanosti i učinkovitosti u radu sustava javne vodoopskrbe,
* ulaganjem u opremu za mjerenju i kontrolu u sustavima javne vodoopskrbe,
* povećanjem učinkovitosti javnih isporučitelja vodnih usluga s ciljem postizanja i održavanja održivosti u financijskom i tehničko-tehnološkom smislu s ciljem uspostave jedinstvenog isporučitelja koji bi pružao usluge javne vodoopskrbe, javne odvodnje i pročišćavanja otpadnih voda.

**CILJEVI PROJEKTA:**

1. Na sustavu javne vodoopskrbe izgradit će se vodocrpilište Kosnica (Q = 450 l/s), 9 novih crpnih stanica, rekonstruirat će se jedna crpna stanica, izgradit će se 6 hidrostanica i 5 vodotornjeva, jedna vodosprema i 8 731 kućnih priključaka; izgradit će se oko 315 km novih cjevovoda i rekonstruirati oko 110 km postojeće vodoopskrbne mreže.

***Fizički pokazatelji***

|  |  |
| --- | --- |
| **FINANCIJSKI POKAZATELJI** |  |
| *REKONSTRUKCIJE CJEVOVODA* | 110.040 m |
| *IZGRADNJA NOVIH CJEVOVODA* | 314.884 m |
| *IZGRADNJA OBJEKATA* |  |
| Vodocrpilište Kosnica | 1 kom |
| Crpne/hidro stanice nove | 15 kom |
| Crpna stanica rekonstrukcija | 1 kom |
| Vodotoranj | 5 kom |
| Izgradnja kućnih priključaka | 8.731kom |

1. Smanjit će se gubici vode za 36%, odnosno s 26,6% na ukupno 18%.

***Pokazatelji smanjenja gubitaka vode***

|  |  |  |
| --- | --- | --- |
| **Područje** | **Postojeće stanje 2016.** | **Stanje nakon izgradnje projekta 2021.** |
| *VODOOPSKRBNI SUSTAV DUGO SELO* | 38,0% | 21,6% |
| *VODOOPSKRBNI SUSTAV VRBOVEC* | 23,2% | 16,7% |
| *VODOOPSKRBNI SUSTAV IVANIĆ GRAD* | 20,1% | 17,5% |
| *VODOOPSKRBNI SUSTAV SVETI IVAN ZELINA* | 26,6% | 18,0% |
| ***UKUPNO SVI SUSTAVI*** | **29,2%** | **18,6%** |

1. Povećat će se broj stanovnika s pristupom na sustav javne vodoopskrbe za 30.012 stanovnika. Priključenost stanovništva na projektnom području će se povećati s postojećih 64,13% na 90,73%, što predstavlja 41,5% povećanje priključenosti krajem projekta u 2021. godini kada se očekuje puni komercijalni početak projekta.

***Pokazatelji pokrivenosti i priključenosti u % za 2016.g. i 2021.g.***

|  |  |  |  |
| --- | --- | --- | --- |
| **Godine** | **2016** | **2021** | **Rezultati.** |
| ***% Pokrivenosti sustavom ukupno*** | ***82,49%*** | ***95,94%*** | **16,3%** |
| VODOOPSKRBNI SUSTAV DUGO SELO | 97,96% | 98,53% | 0,6% |
| VODOOPSKRBNI SUSTAV VRBOVEC | 46,76% | 89,04% | 90,4% |
| VODOOPSKRBNI SUSTAV IVANIĆ GRAD | 98,00% | 98,00% | 0,0% |
| VODOOPSKRBNI SUSTAV SVETI IVAN ZELINA | 86,16% | 98,97% | 14,9% |
| ***% Priključenosti sustavom ukupno*** | ***64,13%*** | ***90,73%*** | **41,5%** |
| VODOOPSKRBNI SUSTAV DUGO SELO | 88,84% | 98,53% | 10,9% |
| VODOOPSKRBNI SUSTAV VRBOVEC | 29,51% | 81,52% | 176,2% |
| VODOOPSKRBNI SUSTAV IVANIĆ GRAD | 70,03% | 90,68% | 29,5% |
| VODOOPSKRBNI SUSTAV SVETI IVAN ZELINA | 64,92% | 91,05% | 40,2% |
| ***Ukupni broj priključenih stanovnika*** | ***68.291*** | ***98.303*** | **30.012** |
| VODOOPSKRBNI SUSTAV DUGO SELO | 29.046 | 33.015 | 3.969 |
| VODOOPSKRBNI SUSTAV VRBOVEC | 8.403 | 23.481 | 15.078 |
| VODOOPSKRBNI SUSTAV IVANIĆ GRAD | 19.484 | 25.664 | 6.180 |
| VODOOPSKRBNI SUSTAV SVETI IVAN ZELINA | 11.358 | 16.143 | 4.785 |

# 4. ODABRANO TEHNIČKO RJEŠENJE

Projektom regionalnog vodoopskrbnog sustava Zagrebačke županije – Zagreb istok formira se jedinstveni vodoopskrbni sustav koji će u tehničkom smislu ujediniti postojeće podsustave, a što obuhvaća:

* međusobno povezivanje svih postojećih sustava istočnog dijela Zagrebačke županije u jedinstveni RVS Zagrebačke županije – Zagreb istok
* izgradnju novog vodocrpilišta Kosnica kapaciteta 450 l/s koje će zadovoljavati sve potrebe za vodom na projektnom području s pripadajućim magistralnim i spojnim cjevovodima; sve razlike u ukupno zahvaćenim količinama vode i količinama isporučene vode prema postojećim sustavima isporučivat će se po cijeni koja osigurava puni povrat troškova, a uključuje održavanje i pogon Kosnice i amortizaciju objekata na Kosnici
* rekonstrukcije kritičnih dionica na postojećim podsustavima
* izgradnju novih magistralnih cjevovoda i distributivne mreže u svim područjima koja nemaju izgrađen sustav javne vodoopskrbe, a koja podliježu zahtjevima Direktive 1998/83/EZ
* postojeća vodocrpilišta i smjerovi dobave vode iz susjednih vodoopskrbnih sustava se stavljaju izvan svakodnevnog pogona, vrši se njihova prenamjena u rezervna izvorišta odnosno rezervne smjerove dobave pitke vode u slučaju eventualnih havarija.

Glavni dijelovi Projekta regionalnog vodoopskrbnog sustava Zagrebačke županije – Zagreb istok su:

1. **Vodocrpilište Kosnica**

Lokacija planiranog vodocrpilišta Kosnica je na desnoj obali rijeke Save, sjeveroistočno od priključenja Radničke ceste na gradsku obilaznicu, između naselja Velika Kosnica i Novaki Ščitarjevski.

Pojedinačni kapacitet zdenaca je Q ≈ 150 l/s, tako da bi ukupni kapacitet vodocrpilišta bio Q ≈ 450 l/s. Osim zdenaca potrebno je izgraditi glavne objekte crpilišta, sabirni bazen s izlaznom crpnom stanicom te zgradu za dezinfekciju. Ostali objekti crpilišta su: interna prometnica i platoi, objekti odvodnje objekata i prometnice, transformatorske stanice (ulazna i dvije crpilišne), rasvjeta i ostale instalacije.

Odlukom Vlade Republike Hrvatske koncesija za zahvaćanje voda za potrebe javne vodoopskrbe dodijeljena je Vodoopskrbi i odvodnji Zagrebačke županije d.o.o. na rok od 30 godina u srpnju 2011. godine (NN, br. 80/11).

1. **Osnovni dobavni sustav – magistralni vodoopskrbni cjevovodi**

Osnovni dobavni sustav predviđa izgradnju magistralnih vodoopskrbnih cjevovoda Kosnica – Hruščica, Sesvetski Kraljevec – Božjakovina i Cerje – Vukovje s odvojcima prema naselju Donja Zelina i industrijskoj zoni Sveta Helena. Ukupna duljina je oko 28,4 km.

1. **Vodoopskrbni sustav Dugo Selo**

Obuhvaća rekonstrukciju 51.385 m vodoopskrbne mreže, dogradnju nove mreže ukupne duljine 1.548 m dimenzija DN 110 mm – DN 300 mm, izgradnju crpnih stanica „Kozinščak“ i „Domobranska“.

1. **Vodoopskrbni sustav Ivanić-Grad**

Obuhvaća rekonstrukciju 45.579 m vodoopskrbne mreže, dogradnju nove mreže ukupne duljine 2.686 m dimenzija DN 110 mm – DN 350 mm i izgradnju precrpne stanice „Kloštar Ivanić“.

1. **Vodoopskrbni sustav Sveti Ivan Zelina**

Obuhvaća rekonstrukciju 5.374 m vodoopskrbne mreže i izgradnju 61.387 m nove vodoopskrbne mreže DN 63 mm – DN 250 mm, te izgradnju 7 komada precrpnih/hidro stanica.

1. **Vodoopskrbni sustav Vrbovec**

Obuhvaća rekonstrukciju 9.250 m vodoopskrbne mreže i izgradnju 220.804 m nove vodoopskrbne mreže DN 63 mm – DN 225 mm, izgradnju 5 precrpnih stanica, izgradnju 5 vodotornjeva, rekonstrukciju elektro – strojarskog dijela precrpne stanice „Lonja“.

1. **Oprema za održavanje**

Nabava opreme uključuje nabavu 2 kombinirana bagera – rovokopača, 1 vibronabijač, 2 transportna vozila do 3,5 t nosivosti, 2 vozila za prijevoz radnika i materijala i 4 autocisterne za vodu minimalnog kapaciteta 1000 L.

1. **Nadzorno-upravljački sustav**

Uključuje izgradnju nadzorno-upravljačkog sustava u okviru čitavog projekta.

# 5. INVESTICIJSKI PLAN

**Ukupna investicijska vrijednost Projekta iznosi 658.369.661 HRK bez PDV-a** i navedeni iznos je opravdani trošak za sufinanciranje.

Projekt je financijski održiv što je dokazano analizom financijske održivosti projekta kroz Studiju izvodljivosti. Projekt je poželjan i s ekonomskog gledišta što znači da bi društvu (regiji/državi) bilo bolje kada se projekt implementira jer njegove koristi premašuju njegove troškove.

Opravdani troškovi investicije u iznosu od 658.369.661 HRK financirat će se:

* sredstvima iz Kohezijskog fonda Europske unije u iznosu od 457.282.150 HRK
* nacionalnim sredstvima (državni proračun, Hrvatske vode, proračuni jedinica lokalne samouprave) u iznosu od 201.087.511 HRK.

Nacionalna komponenta u sufinanciranju projekta dijeli se na slijedeći način:


* 40% sredstva Proračuna Republike Hrvatske
* 40% sredstva Hrvatskih voda
* 20% sredstva jedinica lokalne samouprave.

Planirano je sa će nacionalni dio komponente sufinanciranja koji se odnosi na udio jedinica lokalne samouprave preuzeti jedinstveni javni isporučitelj vodnih usluga – Vodoopskrba i odvodnja Zagrebačke županije d.o.o. (nakon provedenog postupka pripajanja trgovačkih društava u novo trgovačko društvo). Planirano je da se nacionalni dio komponente sufinanciranja financira iz kredita čiji će nositelj biti Vodoopskrba i odvodnja Zagrebačke županije d.o.o..

***Prikaz izvora financiranja (HRK)***

|  | **Ukupno** | **%** | **2016** | **2017** | **2018** | **2019** | **2020** |
| --- | --- | --- | --- | --- | --- | --- | --- |
| **Opravdani troškovi investicije** | **658.369.661** | **100,00%** | **1.081.329** | **96.423.762** | **244.572.175** | **197.286.011** | **119.006.383** |
| Opravdani trošak investicije - Kohezijski fond | 457.282.150 | 69,46% | 751.056 | 66.972.808 | 169.871.877 | 137.028.446 | 82.657.962 |
| Opravdani trošak - Nacionalni izvori | 201.087.511 | 30,54% | 330.273 | 29.450.954 | 74.700.298 | 60.257.566 | 36.348.421 |
| **Neopravdani troškovi investicije** | **0** | **0,00%** | **0** | **0** | **0** | **0** | **0** |
| Kohezijski fond | 0 |  | 0 | 0 | 0 | 0 | 0 |
| Neopravdan trošak za sufinanciranje | 0 |  | 0 | 0 | 0 | 0 | 0 |
| **Ukupna investicija** | **658.369.661** | **100,00%** | **1.081.329** | **96.423.762** | **244.572.175** | **197.286.011** | **119.006.383** |
| Kohezijski fond | 457.282.150 | 69,46% | 751.056 | 66.972.808 | 169.871.877 | 137.028.446 | 82.657.962 |
| Nacionalni izvori | 201.087.511 | 30,54% | 330.273 | 29.450.954 | 74.700.298 | 60.257.566 | 36.348.421 |
| Državni proračun R Hrvatske | 80.302.895 | 12,20% | 0 | 11.780.381 | 29.880.119 | 24.103.026 | 14.539.368 |
| Hrvatske vode | 80.302.895 | 12,20% | 0 | 11.780.381 | 29.880.119 | 24.103.026 | 14.539.368 |
| Jedinica lokalne samouprave | 40.151.448 | 6,10% | 0 | 5.890.191 | 14.940.060 | 12.051.513 | 7.269.684 |

***Izvori financiranja za Projekt (HRK)***



# 6. PLAN PROVEDBE I STRATEGIJA NABAVE

Studijom izvodljivosti planirana je provedba projekta kroz Plan nabave kako slijedi:

1. Radovi na izgradnji vodocrpilišta Kosnica i spojnog magistralnog cjevovoda „Kosnica-Hruščica“
2. Radovi na izgradnji osnovnog dobavnog sustava
3. Radovi na izgradnji i rekonstrukciji vodoopskrbnih cjevovoda i pripadnih objekata (pre/crpne stanice, hidrostanice, priključci) na vodoopskrbnom području Dugo Selo
4. Radovi na izgradnji i rekonstrukciji vodoopskrbnih cjevovoda i pripadnih objekata (pre/crpne stanice, hidrostanice, priključci) na vodoopskrbnom području Ivanić-Grad
5. Radovi na izgradnji i rekonstrukciji vodoopskrbnih cjevovoda i pripadnih objekata (pre/crpne stanice, hidrostanice, priključci) na vodoopskrbnom području Sveti Ivan Zelina
6. Radovi na izgradnji i rekonstrukciji vodoopskrbnih cjevovoda i pripadnih objekata (vodotornjevi, pre/crpne stanice, priključci) na vodoopskrbnom području Vrbovec
7. Radovi na izgradnji nadzorno-upravljačkog sustava
8. Nabava opreme za održavanje sustava
9. Nabava usluga nadzora nad provođenjem projekta
10. Nabava usluga mjera vidljivosti i promidžbe
11. Nabava usluga upravljanja projektom.

Priprema dokumentacija za nadmetanje je u tijeku, a provedba javnih nadmetanja se očekuje u 2017. godini kao i potpisi ugovora. Komercijalni početak rada na sustavu vodoopskrbe planiran je u 2021. godini.

***Pregled investicijskih ulaganja (HRK)***

| **Broj** | **Opis** | **Investicijska vrijednosti (Hrk)** |
| --- | --- | --- |
|
|  |
| ***1*** | ***OSNOVNI DOBAVNI SUSTAV*** | ***88.688.493*** |
|  | Kosnica - Cerje (Hruščica) | 26.955.648 |
|  | Sesvetski Kraljevec - Božjakovina | 36.285.660 |
|  | Cerje - Vukovje - Sv. Helena | 25.447.185 |
| ***2*** | ***VODOCRPILIŠTE KOSNICA - 450 l/s*** | ***30.826.000*** |
|  | Građevinski dio | 8.285.000 |
|  | Elektrostrojarski dio | 19.341.000 |
|  | Projektna dokumentacija | 1.200.000 |
|  | Probni rad | 2.000.000 |
| ***3*** | ***VODOOPKRBNI SUSTAV DUGO SELO*** | ***66.442.892*** |
|  | *REKONSTRUKCIJE CJEVOVODA* | *59.366.682* |
|  | *IZGRADNJA NOVIH CJEVOVODA* | *1.616.112* |
|  | *IZGRADNJA OBJEKATA* | *2.572.963* |
|  | *IZGRADNJA KUĆNIH PRIKLJUČAKA* | *2.887.134* |
| ***4*** | ***VODOOPKRBNI SUSTAV VRBOVEC*** | ***226.696.427*** |
|  | *REKONSTRUKCIJE CJEVOVODA* | *12.256.250* |
|  | *IZGRADNJA NOVIH CJEVOVODA* | *185.438.083* |
|  | *IZGRADNJA OBJEKATA* | *15.736.901* |
|  | *IZGRADNJA KUĆNIH PRIKLJUČAKA* | *13.265.192* |
| ***5*** | ***VODOOPKRBNI SUSTAV SVETI IVAN ZELINA*** | ***62.340.320*** |
|  | *REKONSTRUKCIJE CJEVOVODA* | *7.048.492* |
|  | *IZGRADNJA NOVIH CJEVOVODA* | *45.248.067* |
|  | *IZGRADNJA OBJEKATA* | *5.688.272* |
|  | *IZGRADNJA KUĆNIH PRIKLJUČAKA* | *4.355.488* |
| ***6*** | ***VODOOPKRBNI SUSTAV IVANIĆ GRAD*** | ***77.066.962*** |
|  | *REKONSTRUKCIJE CJEVOVODA* | *65.725.287* |
|  | *IZGRADNJA NOVIH CJEVOVODA* | *4.281.484* |
|  | *IZGRADNJA OBJEKATA* | *1.373.903* |
|  | *IZGRADNJA KUĆNIH PRIKLJUČAKA* | *5.686.288* |
| ***7*** | ***NADZORNO UPRAVLJAČKI SUSTAV REGIONALNOG VODOOPSKRBNOG SUSTAVA ZAGREBAČKE ŽUPANIJE - ZAGREB ISTOK*** | ***8.163.060*** |
| ***1-7*** | ***UKUPNO RADOVI*** | ***560.224.153*** |
| ***8*** | ***Oprema za održavanje*** | ***7.202.000*** |
| ***9*** | ***NADZOR NAD RADOVIMA*** | ***14.469.054*** |
| ***10*** | ***UPRAVLJANJE PROJEKTOM*** | ***14.424.640*** |
| ***11*** | ***VIDLJIVOST I PROMIDŽBA*** | ***1.215.000*** |
| ***12*** | ***IMOVINSKO PRAVNI ODNOSI*** | ***1.081.329*** |
|  |  |  |
| ***13*** | ***UKUPNA INVESTICIJA*** | ***598.616.176*** |
| 14 | 10% nepredviđeni troškovi | 59.753.485 |
| ***15=13+14*** | ***UKUPNA INVESTICIJA S NEPREDVIĐENIM TROŠKOVIMA*** | ***658.369.661*** |
| 16 | PDV -25% | 164.592.415 |
| ***17=15+16*** | ***UKUPNA INVESTICIJA S PDV*** | ***822.962.076*** |

# 7. POTREBE ZA VODOM NA PODRUČJU OBUHVATA PROJEKTA

U okviru Studije izvodljivosti izrađena je analiza potreba vodom s ciljem određivanja ukupnih potrebnih količina vode za piće. Proračun je izrađen na temelju podataka o fakturiranim količinama pitke vode prikupljenih od javnih isporučitelja vodnih usluga na projektnom području.

U okviru metodologije za izračun ukupnih potreba za vodom razmatrani su slijedeći parametri:

* procjena kretanja broja stanovnika na osnovi raspoloživih podataka i mogućnost gospodarskog razvoja projektnog područja u sljedećih 30 godina,
* analiza pokrivenosti područja s pružanjem usluga vodoopskrbe, broj priključenih kućanstava i dinamika priključivanja na sustav javne vodoopskrbe u sljedećih 30 godina,
* analiza strukture stanovništva i životnih navika lokalnog stanovništva,
* procjene količina pitke vode za sve kategorije potrošača u sljedećih 30 godina,
* analiza strukture gospodarstva i očekivanog razvoja.

Prema raspoloživim podacima od nadležnih javnih isporučitelja vodnih usluga na projektnom području, ukupne fakturirane količine vode u 2015. godini za potrebe kućanstva su iznosile 2.482.868 m³7god, a za gospodarstvo iznose 1.386.659 m³/god, odnosno sveukupno 3.869.527 m³/god. Sveukupna zahvaćena/kupljena količina, zbog gubitaka na sustavu od 29%, iznosi 5.467.681 m³/god.

Sukladno gore navedenom, ukupne potrebe za pitkom vodom na kraju planskog razdoblja (2045. godine) na području regionalnog vodoopskrbnog sustava Zagrebačke županije – Zagreb istok za kategoriju kućanstva iznosi 4.212.184 m³/god, za gospodarstvo 2.516.668 m³/god, odnosno sveukupno 6.728.852 m³/god. Sveukupna zahvaćena količina vode, zbog gubitaka na sustavu od 18%, iznosi 8.255.175 m³/god.

***Bilanca potreba za vodom za RVS Zagrebačke županije-Zagreb istok (2015. i 2045. godina)***

|  |  |  |  |
| --- | --- | --- | --- |
|  |  | **2015** | **2045** |
| Fakturirane količine (kućanstva + privreda) | m3/god | 3.869.527 | 6.728.851 |
| Zahvaćene / kupljene količine | m3/god | 5.467.681 | 8.255.175 |
| Gubitak | m3/god | 1.598.154 | 1.526.323 |
| (u postotku zahvaćene vode) | % | 29% | 18% |
| (u postotku fakturirane vode) | % | 41% | 23% |
| Srednje dnevne količine | m3/dan | 14.980 | 22.617 |
| Qmax.dan | l/s | 246 | 374 |
| Potreban kapacitet | l/s | 296 | 449 |

Zahvaćena/kupljena količina vode kao rezultat dugoročnih prognoza od 8.255.175 m³/god predstavlja osnovni podatak za financijsko-ekonomsku analizu i hidrauličko dimenzioniranje sustava.

# 8. BUDUĆI JAVNI ISPORUČITELJ VODNIH USLUGA NA PROJEKTNOM PODRUČJU

Na projektnom području postojeći isporučitelji vodnih usluga su trgovačka društva s ograničenom odgovornošću registrirana za obavljanje djelatnosti vodoopskrbe i odvodnje kako slijedi:

1. Dukom d.o.o. za vodoopskrbu i odvodnju
2. Komunalac Brckovljani d.o.o.
3. Vodoopskrba i odvodnja Ivanić-Grad d.o.o.
4. Odvodnja Ivanić-Grad d.o.o.
5. Vodovod Zelina d.o.o.
6. Vodoopskrba i odvodnja Vrbovec d.o.o..

Uz navedena trgovačka društva, djeluje i trgovačko društvo Vodoopskrba i odvodnja Zagrebačke županije d.o.o. koje je osnovano 2007. godine od strane Zagrebačke županije u cilju provedbe projekta regionalnog vodoopskrbnog sustava Zagrebačke županije – Zagreb istok.

Jedan od glavnih ciljeva projekta regionalnog vodoopskrbnog sustava Zagrebačke županije – Zagreb istok je regionalizacija područja istočnog dijela Zagrebačke županije što podrazumijeva:

1. formiranje jedinstvenog javnog isporučitelja vodnih usluga osnovanog od strane svih jedinica lokalne samouprave na projektnom području sukladno odredbama Zakona o vodama (članak 202.), s ciljem:

* optimalizacije i racionalizacije poslovanja što će rezultirati nižim troškovima poslovanja i u konačnici nižom cijenom vodnih usluga,
* usklađivanja sa Strategijom upravljanja vodama i Zakonom o vodama vezano uz uvjete koje mora zadovoljiti uslužno područje radi osiguranja tehničko-tehnološkog jedinstva građevina javne vodoopskrbe od izvorišta do krajnjeg korisnika i isporuke vode namijenjene ljudskoj potrošnji od najmanje 2 milijuna m³ godišnje

1. formiranje jedinstvene cijene pitke vode na čitavom području regionalnog vodoopskrbnog sustava Zagrebačke županije – Zagreb istok kako bi se vodne usluge pružale pod ne diskriminirajućim i socijalno prihvatljivim uvjetima
2. ispunjavanje zakonske obveze Zakona o vodama iz koje proizlazi da komunalne tvrtke koje pružaju usluge javne vodoopskrbe i javne odvodnje moraju iz svog poslovanja isključiti sve druge komunalne djelatnosti
3. ispunjavanja uvjeta iz Pravilnika o posebnim uvjetima za obavljanje djelatnosti javne vodoopskrbe
4. pripremu tehničke i financijske dokumentacije kako bi se mogla osigurati sredstva za sufinanciranje iz Kohezijskog fonda EU.

Studijom izvodljivosti predviđeno je da će krajnji korisnik projekta i pravni subjekt odgovoran za provedbu projekta biti trgovačko društvo Vodoopskrba i odvodnja Zagrebačke županije d.o.o. koje će nastati tako da će se Vodoopskrbi i odvodnji Zagrebačke županije d.o.o. pripojiti gore navedeni postojeći javni isporučitelji vodnih usluga.

U tu svrhu su već poduzete određene radnje:

* ugovorena je izrada Studije konsolidacije tvrtki za vodoopskrbu i odvodnju u obuhvatu Projekta koja dokazuje financijsku isplativost i potrebu udruživanja tvrtki za vodoopskrbu i odvodnju u jedinstvenog javnog isporučitelja vodnih usluga (izrađivač: Alcina d.o.o., Zagreb, izrada je u tijeku)
* donesena je Odluka o podjeli i prijenosu poslovnih udjela trgovačkog društva Vodoopskrba i odvodnja Zagrebačke županije d.o.o. (Županijska skupština dana 25.5.2016.g.).

Radnje koje je potrebno provesti u cilju formiranja jedinstvenog javnog isporučitelja vodnih usluga:

* donošenje odluka o preuzimanju prenijetih poslovnih udjela i pripajanju spomenutih trgovačkih društava društvu Vodoopskrba i odvodnja Zagrebačke županije d.o.o.
* donošenje Odluke o dijeljenju poslovnog udjela, Odluke o promjeni sjedišta i Odluke o izmjeni Izjave o osnivanju i usvajanju novog teksta Izjave o osnivanju (Skupština t.d. Vodoopskrba i odvodnja Zagrebačke županije d.o.o.)
* sklapanje Ugovora o prijenosu poslovnih udjela između Zagrebačke županije kao prenositelja i gradova/općina kao stjecatelja
* održavanje skupštine „Vodoopskrba i odvodnja Zagrebačke županije d.o.o.“ – usvajanje teksta društvenog ugovora
* sklapanje ugovora o pripajanju između uprave društva pripajatelja (Vodoopskrba i odvodnja Zagrebačke županije) i uprava pripojenih društava
* održavanje skupštine svih društava (društva pripajatelja i pripojenih društava) – donose se odluke o pripajanju, odluke o davanju suglasnosti na ugovor o pripajanju i odricanje članova društva od pobijanja odluke o pripajanju
* provedba upisa na Trgovačkom sudu.

***Prijedlog sistematizacije budućeg javnog isporučitelja vodnih usluga***

**NAPOMENA:**

Sastavni dio ovog sažetka je i izvadak iz Stručnog elaborata o financijskoj analizi postojećih trgovačkih društava za vodoopskrbu i odvodnju u obuhvatu projekta „Regionalni vodoopskrbni sustav Zagrebačke županije – Zagreb istok“ (izrađivač: Baum revizija d.o.o., Zagreb) u kojem se opisuje način provedbe statusnih promjena u postojećim trgovačkim društvima za vodoopskrbu i odvodnju u obuhvatu projekta.

# 9. NOVA CIJENA VODNIH USLUGA

Sredstva za obavljanje djelatnosti javne vodoopskrbe i javne odvodnje osiguravaju se iz cijene vodne usluge. Jedan od glavnih ciljeva projekta regionalnog vodoopskrbnog sustava Zagrebačke županije – Zagreb istok je i formiranje jedinstvene cijene vodnih usluga na području obuhvata projekta.

Sadašnje stanje pokazuje da kućanstva i gospodarstva na projektnom području danas plaćaju različitu cijenu odvodnje i pročišćavanja otpadnih voda i različitu cijenu za opskrbu pitkom vodom. U prosjeku su današnje cijene usluge javne vodoopskrbe (fiksni i varijabilni dio) preračunato na m³ za kućanstva između 6,41 HRK/m³ (VS Sveti Ivan Zelina) do 9,77 HRK/m³ (VS Dugo Selo). Visina cijene opskrbe pitkom vodom u velikoj je mjeri ovisna od postojeće cijene nabave pitke vode. Kod analize postojeće cijene za usluge javne vodoopskrbe i javne odvodnje utvrđeno je i da isporučitelji danas s postojećom cijenom ne pokrivaju sve troškove poslovanja (amortizacije). Kada bi danas isporučitelji s cijenom za vodoopskrbu, odvodnju i pročišćavanje otpadnih voda htjeli pokriti sve troškove vodnih usluga (poslovanja) isporučitelja, cijena bi bila značajno veća od sadašnje.

U tablici se daje prikaz/informativni izračun kakva bi trebala biti postojeća cijena vodnih usluga za sve isporučitelje po načelu punog povrata troškova.

***Informativni izračun jedinične cijene vodnih usluga po načelu punog povrata troškova postojećih troškova vodnih usluga isporučitelja (HRK)***

|  |  |  |
| --- | --- | --- |
| IVU | ***Prosječna cijena pitke vode (****postojeći* ***svi troškovi (100% amortizacija)/ količina*** *isporučene* ***vode)*** | |
| VODOOPRSKBA I ODVODNJA VRBOVEC d.o.o. | 12,27 | HRK/m3 |
| DUKOM d.o.o. | 12,00 | HRK/m3 |
| Vodooprskbra i odvodnja Ivanić Grad d.o.o. | 12,83 | HRK/m3 |
| Vodovod Zelina d.o.o. | 14,48 | HRK/m3 |

S provedbom projekta regionalnog vodoopskrbnog sustava Zagrebačke županije – Zagreb istok na području javne vodoopskrbe, cijena usluga javne vodoopskrbe koja će pokriti sve troškove isporučitelja snizit će se.

**Nova cijena za pitku vodu krajem projekta (2021.g.) za vodoopskrbu će biti 6,3 HRK/m³ bez PDV-a.** Ta cijena sadrži varijabilni i fiksni dio cijene za pitku vodu, a izračunata je na m³ prema prosječnoj potrošnji vode za kućanstvo. Nova cijena za vodoopskrbu izračunata je kao jedinična cijena za sve potrošače na projektnom području.

***Izračun nove jedinične cijene vodoopskrbe 2021. – 2045. (HRK)***

| **Godine** | **2021** | **2025** | **2030** | **2035** | **2040** | **2045** |
| --- | --- | --- | --- | --- | --- | --- |
| ***Količine isporučene fakturirane vode godišnje m3*** | ***5.332.295*** | ***5.576.217*** | ***5.869.179*** | ***6.157.718*** | ***6.440.809*** | ***6.728.851*** |
| VODOOPSKRBNI SUSTAV DUGO SELO | 1.694.040 | 1.743.408 | 1.794.336 | 1.840.106 | 1.881.514 | 1.921.041 |
| VODOOPSKRBNI SUSTAV VRBOVEC | 1.678.002 | 1.781.049 | 1.912.788 | 2.049.737 | 2.191.620 | 2.341.890 |
| VODOOPSKRBNI SUSTAV IVANIĆ GRAD | 1.230.416 | 1.278.403 | 1.335.524 | 1.389.225 | 1.438.547 | 1.486.471 |
| VODOOPSKRBNI SUSTAV SVETI IVAN ZELINA | 729.837 | 773.356 | 826.531 | 878.650 | 929.129 | 979.450 |
|  |  |  |  |  |  |  |
| **Troškovi sustava** |  |  |  |  |  |  |
| ***Materijalni troškovi*** | ***14.167.113*** | ***14.562.263*** | ***15.042.335*** | ***15.519.490*** | ***15.991.966*** | ***16.476.457*** |
| Postojeći troškovi po sustavima | 4.902.302 | 5.140.281 | 5.431.910 | 5.723.660 | 6.014.399 | 6.314.102 |
| VODOOPSKRBNI SUSTAV DUGO SELO | 1.010.138 | 1.039.577 | 1.069.944 | 1.097.236 | 1.121.928 | 1.145.497 |
| VODOOPSKRBNI SUSTAV VRBOVEC | 2.332.415 | 2.475.650 | 2.658.766 | 2.849.125 | 3.046.342 | 3.255.216 |
| VODOOPSKRBNI SUSTAV IVANIĆ GRAD | 1.342.800 | 1.395.169 | 1.457.508 | 1.516.114 | 1.569.940 | 1.622.242 |
| VODOOPSKRBNI SUSTAV SVETI IVAN ZELINA | 216.948 | 229.885 | 245.691 | 261.184 | 276.189 | 291.148 |
| Dodatni troškovi Kosnica i sustav | 8.854.620 | 9.011.791 | 9.200.234 | 9.385.639 | 9.567.376 | 9.752.164 |
| Troškovi VIOZŽ | 410.191 | 410.191 | 410.191 | 410.191 | 410.191 | 410.191 |
| ***Trošak rada*** | ***11.100.187*** | ***11.100.187*** | ***11.100.187*** | ***11.100.187*** | ***11.100.187*** | ***11.100.187*** |
| Postojeći troškovi po sustavima | 10.453.482 | 10.453.482 | 10.453.482 | 10.453.482 | 10.453.482 | 10.453.482 |
| VODOOPSKRBNI SUSTAV DUGO SELO | 3.578.109 | 3.578.109 | 3.578.109 | 3.578.109 | 3.578.109 | 3.578.109 |
| VODOOPSKRBNI SUSTAV VRBOVEC | 1.944.355 | 1.944.355 | 1.944.355 | 1.944.355 | 1.944.355 | 1.944.355 |
| VODOOPSKRBNI SUSTAV IVANIĆ GRAD | 1.749.450 | 1.749.450 | 1.749.450 | 1.749.450 | 1.749.450 | 1.749.450 |
| VODOOPSKRBNI SUSTAV SVETI IVAN ZELINA | 1.850.413 | 1.850.413 | 1.850.413 | 1.850.413 | 1.850.413 | 1.850.413 |
| VIOZŽ IVANIČ GRAD UPRAVA | 1.331.155 | 1.331.155 | 1.331.155 | 1.331.155 | 1.331.155 | 1.331.155 |
| Dodatni troškovi rada na Kosnici i sustavu | 646.705 | 646.705 | 646.705 | 646.705 | 646.705 | 646.705 |
| ***Amortizacija*** | ***3.336.045*** | ***3.977.019*** | ***4.767.992*** | ***8.331.715*** | ***12.880.742*** | ***13.480.333*** |
| ***Ostali troškovi poslovanja*** | ***5.062.209*** | ***5.062.209*** | ***5.062.209*** | ***5.062.209*** | ***5.062.209*** | ***5.062.209*** |
| Postojeći ostali troškovi poslovanja | 4.736.611 | 4.736.611 | 4.736.611 | 4.736.611 | 4.736.611 | 4.736.611 |
| Ostali troškovi uprava VIOZŽ | 325.598 | 325.598 | 325.598 | 325.598 | 325.598 | 325.598 |
|  |  |  |  |  |  |  |
| ***UKUPNI TROŠKOVI SUSTAVA (HRK)*** | ***33.665.553*** | ***34.701.677*** | ***35.972.723*** | ***40.013.600*** | ***45.035.103*** | ***46.119.186*** |
|  |  |  |  |  |  |  |
| ***Buduća cijena vodoopskrbe po količini fakturirane vode (HRK/m3)*** | ***6,3*** | ***6,2*** | ***6,1*** | ***6,5*** | ***7,0*** | ***6,9*** |